Neng Yatimah

Yatimah binti Ahmad  (17 Januari 1924 – 19 Mac 2016) atau lebih dikenali sebagai Neng Yatimah merupakan seorang seniwati filem etnik Melayu tahun 1950-an dan 1960-an yang terkenal. Beliau terkenal dengan peranan sebagai seorang pelakon air mata. Anak beliau, Rosnah Jasni, turut mengikut jejak beliau dan terbabit dalam bidang seni menerusi filem Pendekar Bujang Lapok pada 1959 dan diberikan nama komersial Roseyatimah.

 Kehidupan awal 
Dalam satu temuramah dengan sebuah akhbar Singapura, Neng Yatimah memberitahu bahawa tentang cita-cita asal beliau adalah sebagai seorang guru, tetapi ayahnya hanya membenarkan beliau bersekolah setakat darjah lima di Sekolah Perempuan Melayu Rochore, Singapura, lantas cita-citanya dipendam begitu saja.

Yatimah kemudiannya rapat dengan penyanyi Jasni Ahmad, tetapi tidak begitu disenangi oleh bapanya. Semasa perperangan Jepun, Yatimah nyaris menjadi mangsa kekejaman Jepun tetapi telah diselamatkan oleh Jasni Ahmad. Peristiwa dan keberanian yang ditunjukkan oleh Jasni melembutkan hati bapa Yatimah dan membenarkan Yatimah mendirikan rumahtangga ketika berusia 18 tahun. 

Neng Yatimah mula terjun dalam bidang lakunan ketika berusia 19 tahun, dibabit dengan rasa kagumnya kepada lakonan primadona Siput Sarawak yang pada zamannya dianggap mempunyai pengaruh besar.

 Kerjaya filem 
Pembabitan Yatimah Ahmad kedalam bidang seni berlaku secara tidak sengaja. Ketika itu, Yatimah berkunjung ke Studio Malay Film Production untuk melihat Siput Sarawak berlakon. Kehadirannya disedari A. R. Tompel yang kemudian mempelawanya untuk berlakon. Selepas diizinkan suaminya, beliau menerima pelawaan menjalani uji bakat di depan pengarah L. Krishnan. 

Mak Neng berjaya melepasi ujian itu lalu ditawarkan berlakon dalam filem Takdir Ilahi dengan memegang watak utama. Sebelum berlakon, beliau meluahkan perasaannya bahawa dirinya tidak secantik pelakon lain.

Jawapan pengarah L. Krishnan Cantik tak apa, tak cantik pun tak apa. Tapi manis mesti ada telah didengari oleh P. Ramlee dan digunakan sebagai dialog dalam salah satu filem arahannya. Walaupun nama sebenarnya adalah Yatimah Ahmad, nama itu tenggelam apabila seniman agung P. Ramlee memberikan nama Neng Yatimah kepadanya bagi menggantikan gelaran buntat sebelumnya. 

Mogok
Dalam buku "P. Ramlee Erti Yang Sakti", diceritakan Neng Yatimah pada 29 Disember 1959 menerima notis untuk menamatkan perkhidmatannya dari Shaw's MFP Studio secara mengejut. Ini turut dialami oleh beberapa orang pelakon lain seperti S. Kadarisman, Musalmah dan S. Hassan Sahab. Oleh kerana tidak berpuas hati, dia telah mengemukakan perkara ini kepada pihak PERSAMA dan hal itu berpanjangan sehingga berlaku mogok di studio itu pada tahun 1960. Sebagai Presiden Persatuan Artis Se-Malaya (PERSAMA), P. Ramlee meminta bantuan Tunku Abdul Rahman Putra Alhaj campur tangan, di mana almarhum Tunku menghantar wakilnya ke studio itu untuk berbincang dengan pengurusan studio itu dan P. Ramlee sendiri. Perbincangan itu berjaya dan semua artis yang dibuang kerja itu diambil semula. 

Tidak lama selepas itu, Neng Yatimah berhenti sendiri dari Shaw's MFP Studio dan berhijrah ke Cathay-Keris Film Productions. Manakala Musalmah menyertai Studio Merdeka yang baru ditubuhkan di Kuala Lumpur, sebelum bersara terus dari dunia seni.

 Filemografi 

 Filem 
 Tahun  Tajuk Watak  Catatan  1949 Nilam Penari  Filem pertama, pelakon tambahan  1950 Takdir IlahiAir mata' Neng Yatimah masih tiada tandingan Fatimah 1951 Berdosa Rosnah  Bapa Saya  Jamilah 1952 Jiwa Lara  Gadis Peladang  Tas Tangan Wanita  Patah Hati  Rahimah 1953 Istana Impian  Ibu Raihah Siapa Salah? Sengsara  1954 Iman  Ibu Hamimah  1955 Roh Membela  Kalsom 1957 Kaseh Sayang  Seruan Darah  1958 Masharakat Pinchang  1959 Batu Belah Batu Bertangkup  Ibu Pekan dan Melur 1961 Lela Satria    Sri Mersing Mak Tanjung  1962 Laila Majnun  Ibu Qais  1964 Air Mata Duyung  Ibu Dara 1965 Jiran Sekampung   1980 Potret Maria  Kiah 1981 Mama Oh Mama  Neng Filem terakhir

Telefilem
 Tahun Tajuk Watak Saluran TV 2016 Dari Kerana Mata  Mak Neng (Penjual Kerepek) Unifi TV

 Meninggal dunia 
Neng Yatimah pulang ke rahmatullah pada 19 Mac 2016 jam 10.30 pagi, dan jenazahnya dikebumikan di Pusara Abadi, Jalan Bahar, Singapura.

Anugerah dan pencapaian
 Pingat Ahli Mangku Negara (AMN)
TahunAnugerahFilemKategoriKeputusan1997Festival Filem Malaysia ke-13 - -Anugerah Pelakon Veteran1953/1954Festival Filem Malaya IbuAktres TerbaikMenang
2011 - Anugerah Sri Temasek (AST) dengan kerjasama Perbadanan Kemajuan Filem Nasional Malaysia (Finas).

 Sampingan 
 Neng Yatimah pernah merakamkan rekod lagu Asmara Terkenang (Pathe PTH 29) dangan menggunakan nama Neng Buntat.
 Sebagai ahli SENIMAN Neng Yatimah juga menggunakan nama Buntat binte Ahmad (ahli no. 1935).
 Nama Neng Yatimah ada disebutkan di dalam filem Pendekar Bujang Lapok ketika Rose (lakonan Roseyatimah) merancang hendak keluar rumah jika bapanya masih membenarkan Bujang Lapok berada di rumah mereka. ("Kalau orang-orang itu tak nak pindah dari sini, besok Rose nak pergi rumah makcik Neng Yatimah!")

 Rujukan 

 Pautan luar 


Kategori:Kelahiran 1927
Kategori:Kematian 2016
Kategori:Pelakon wanita Singapura
Kategori:Pelakon Melayu
Kategori:Warga Studio Jalan Ampas